 Àwọn ẹgbẹ bísọọbù ijọ àgùda Àwọn bísọọbù sọrọ ọhún lásìkò tí wọn ń sọrọ lórí ìpànìyan tó ń wáyé jákèjádò ilẹ yìí pàápàá jùlọ èyí tó wáyé láìpẹ yìí tí o sì gba ẹmí ènìyan tó tó ọgọrùn ní ìpínlẹ Plateau. Wọn sọrọ náà nínú àtẹjáde kan ti Augustine Akubeze tó je ààrẹ CBCN fi síta, ti wọn bu ẹnu àtẹ lu ìtàjẹ sílẹ tó ń wáye. òòsà bóò le gbè mi fimi sí bóo se bámi, bí ààrẹ o bá le wá ojúùtú sí ìpànìyàn láti ọwọ àwọn darandaran tí wọn ń fẹmi àwọn eniyan sòfò láì rí ìdíwọ kankan Bí ààrẹ ò bá le dáàbò ẹmi àwọn ará ìlú, ó túmọ sí pe kò yẹ lẹni to yẹ ko máa darí orílẹ-èdè Àwọn Bísọọbù ìjọ Kátólíìkì ṣe ìwọde Nínú ọrọ rẹ akọwé ẹgbẹ ọhún Fada Evaristus Bassey tó bá BBC sọrọ sàlàyé pé ojúṣe ìjọba ní lati sààbò bo ará ìlú bótilẹ jẹ pé ìjọba ń gbìyàjú síbẹ, kò sí ojúùtú sí ìsòrò. Akọwé ọhún ní kìí ṣe pé àwọn sọ pe kí ààrẹ fi ipò sílẹ súgbọn àwọn fẹ ki ó fi ara rẹ han gẹgẹ bíì olórukọ rere tí gbogbo eniyan mọọ sí. Ó fi kún pe ìjọbá ní láti sàtúntò àwọn eléto ààbò nítori iṣẹ wọn kò tó. Ẹgbẹ àwọn Bísọọbù ìjọ páàdì Catholic Bishop conference of Nigeria CBCN tí ke pe ààrẹ Muhammadu Buhari láti kọwé fipò sílẹ tí kò bá le fòpin sí ìpànìyan tó ń lọ lọwọ lórílẹ-èdè Nàìjíríà. : Àwọn bísọọbù Aguda rọ ààrẹ Buhari lati kọwé fipò sílẹ 